ત્રણેક વર્ષ પહેલાં આવેલી બંગાળી ફિલ્મ ‘રામધનુ’થી ઇન્સ્પાયર્ડ હોવા છતાં ‘હિન્દી મીડિયમ’ ફિલ્મનો સબ્જેક્ટ પૂરેપૂરો અપીલિંગ છે. પાકિસ્તાની એક્ટ્રેસ સબા કમર બહુ તીખા શબ્દોમાં રિયાલિટી બયાં કરે છે કે, ‘ઇસ દેશ મેં અંગ્રેજી ઝબાન નહીં હૈ, ક્લાસ હૈ.’ ઍક્ઝેક્ટ્લી. એટલે જ માતૃભાષાની સ્કૂલોમાં વિદ્યાર્થીઓ ઘટી રહ્યા છે અને સરકાર પોતે પણ ઇંગ્લિશ મીડિયમ સ્કૂલો શરૂ કરી રહી છે. પરંતુ પૈસાથી ક્લાસ થોડો આવે? નાનકડી પિયાની પૅરેનોઇડ મમ્મીની મોટી ચિંતા એ છે કે દીકરી હાઈફાઈ સ્કૂલમાં ન ભણી શકવાને કારણે લાઇફમાં નિષ્ફળ જશે અને ડ્રગ્સની બંધાણી બની જશે તો? પિયાનાં માતાપિતા આપણી આસપાસનાં આવી જ મેન્ટાલિટી ધરાવતાં કરોડો પેરેન્ટ્સનું પ્રતીક છે, જેઓ માને છે કે ઇંગ્લિશ મીડિયમની સ્કૂલ એટલે જિંદગી જીતવાની જડીબુટી (કોઈ એમને પૂછો કે ડૉ. એપીજે અબ્દુલ કલામ, સચિન તેંડુલકર, લતા મંગેશકર, કપિલ શર્મા, કંગના રણૌત કઈ સ્કૂલોમાં ભણ્યાં હતાં?).